भले ही यूपी में हाल फिलहाल चुनाव नहीं हैं लेकिन देश की राजपूत आबादी का बड़ा हिस्सा यूपी में भी है. यूपी में राजपूत 8 फीसदी हैं. देश की राजनीति के नामी चेहरे यूपी के राजपूत समाज का प्रतिनिधित्व करते हैं. सीएम योगी आदित्यनाथ, गृहमंत्री और यूपी के पूर्व मुख्यमंत्री राजनाथ सिंह, पूर्व सीएम वीर बहादुर सिंह, पूर्व पीएम विश्वनाथ प्रताप सिंह, सरधना से विधायक संगीत सोम, राजा भैया, अमर सिंह जैसे तमाम नाम यूपी में राजपूत राजनीति का अक्स हैं.